text: Dyr medicin ødelægger økonomien
  04 februar 2015 kl. 10.58
  Region Syddanmark har overskredet budgettet til medicin med 140-160 mio.
  Uforudsete merudgifter til medicin betyder, at Region Syddanmark måske står overfor store besparelser i budgettet for 2015.
  Som det ser ud lige nu, forventer regionen, at der bliver brugt mellem 140 og 160 mio. kr. kroner mere på medicin end forventet, og det kan tvinge regionsrådet til at finde flere og nye besparelser.
  Forretningsudvalget i regionen mødes onsdag for at diskutere de økonomiske udfordringer.
  